ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
ഗോവ അന്താരാഷ്ട്ര ചലച്ചിത്ര മേളയുടെ  53-ാമത് പതിപ്പിൽ മീഡിയ ഡെലിഗേറ്റ് ആയി രജിസ്റ്റർ ചെയ്യാം
ഗോവ അന്താരാഷ്ട്ര ചലച്ചിത്ര മേളയുടെ  53-ാമത് പതിപ്പിൽ മാധ്യമ പ്രതിനിധികൾക്കായുള്ള  ഔദ്യോഗിക രജിസ്ട്രേഷൻ ആരംഭിച്ചു. 2022 നവംബർ 20 മുതൽ 28 വരെ ഗോവയിൽ നടക്കുന്ന ചലച്ചിത്ര മേളയിൽ ഇന്ത്യയിൽ നിന്നും ലോക മെമ്പാടുനിന്നുമുള്ള സമകാലിക,ക്ലാസിക് സിനിമകൾ പ്രദർശിപ്പിക്കും.
2022 ജനുവരി 1-ന് 21 വയസ്സ് തികഞ്ഞ, അച്ചടി, ഇലക്ട്രോണിക്, ഡിജിറ്റൽ/ഓൺലൈൻ മാദ്ധ്യമ സ്ഥാപനങ്ങളിൽ പ്രവർത്തിക്കുന്നവർക്ക് മീഡിയ ഡെലിഗേറ്റ് ആകാം. സ്വതന്ത്ര മാധ്യമപ്രവർത്തകർക്കും  പ്രായ മാനദണ്ഡം പാലിക്കുകയാണെങ്കിൽ ഡെലിഗേറ്റ് ആകാവുന്നതാണ്. ഇനിപ്പറയുന്ന ലിങ്കിൽ ഓൺലൈനായി രജിസ്റ്റർ ചെയ്യാം: https://my.iffigoa.org/extranet/media/
കൂടുതൽ വിശദാംശങ്ങൾ iffi-pib[at]nic[dot]in .ൽ ലഭ്യമാണ്. സംശയനിവൃത്തിയ്ക്കായി, എല്ലാ പ്രവൃത്തി ദിവസങ്ങളിലും ഇന്ത്യൻ സ്റ്റാൻഡേർഡ് സമയം 10 AM നും 6 PM നും മദ്ധ്യേ +91-832-2956418 എന്ന നമ്പറിൽ ബന്ധപ്പെടാവുന്നതാണ്.
അപേക്ഷ ഓൺലൈനായി സമർപ്പിക്കേണ്ട അവസാന തീയതി - 2022 നവംബർ 5
ചലച്ചിത്ര മേളയുടെ വെബ്സൈറ്റായ www.iffigoa.org, PIB വെബ്സൈറ്റായ , Twitter, Facebook, Instagram എന്നിവയിലെ IFFI-യുടെ സാമൂഹ്യ മാധ്യമ അക്കൗണ്ടുകൾ, PIB ഗോവയുടെ സാമൂഹ്യ മാധ്യമ അക്കൗണ്ടുകൾ എന്നിവയിൽ IFFI-സംബന്ധിച്ച ആനുകാലിക വിവരങ്ങൾ ലഭിക്കും.
SKY
ആരോഗ്യ, കുടുംബക്ഷേമ മന്ത്രാലയം
കോവിഡ് 19: രാജ്യത്ത് ചികിത്സയിലുള്ളവരുടെ എണ്ണം തുടര്ച്ചയായി കുറയുന്നു
തുടര്ച്ചയായ രണ്ടാം ദിവസവും ചികിത്സയിലുള്ളവരുടെ എണ്ണം 9 ലക്ഷത്തില് താഴെ
ചികിത്സയിലുള്ളത് ആകെ രോഗബാധിതരുടെ 1/8 മാത്രം
രാജ്യത്ത് ചികിത്സയിലുള്ള കോവിഡ് ബാധിതരുടെ എണ്ണം പതിവായി കുറയുകയാണ്. ഒരു മാസത്തിനുശേഷം, തുടര്ച്ചയായി രണ്ടാം ദിവസവും ചികിത്സയിലുള്ളവര് 9 ലക്ഷത്തിനു താഴെയാണ്.
നിലവില് 8,83,185 പേരാണ് രാജ്യത്ത് ചികിത്സയിലുള്ളത്.
നിലവില് ചികിത്സയിലുള്ളത് രാജ്യത്ത് ആകെ രോഗം സ്ഥിരീകരിച്ചവരുടെ 12.65% മാത്രമാണ്. അതായത് ആകെ രോഗബാധിതരുടെ എട്ടില് ഒന്ന് ഭാഗം. രോഗമുക്തരുടെ എണ്ണം 60 ലക്ഷത്തോട്  അടുക്കുന്നു.
കഴിഞ്ഞ 24 മണിക്കൂറിനിടെ രാജ്യത്ത് 82,753 പേര് രോഗമുക്തരായി. പുതുതായി രോഗം സ്ഥിരീകരിച്ചത് 73,272 പേര്ക്കാണ്. രാജ്യത്ത് രോഗമുക്തി നിരക്ക് 85.81 ശതമാനമായി ഉയര്ന്നു.
18 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗമുക്തി നിരക്ക് ദേശീയ ശരാശരിയേക്കാള് ഉയര്ന്ന നിലയിലാണ് .
സമഗ്രമായ പരിശോധന, നിരീക്ഷണം, ചികിത്സ, മാര്ഗനിര്ദേശങ്ങള് പാലിക്കല് എന്നിവയുടെ ഭാഗമായാണ് രോഗമുക്തി നിരക്ക് വര്ധിച്ചത്.
പുതുതായി രോഗമുക്തരായവരില് 76 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. പ്രതിദിനരോഗമുക്തി മഹാരാഷ്ട്രയില് 17,000 ത്തിലധികമാണ്.
കഴിഞ്ഞ 24 മണിക്കൂറിനിടെ 73,272 പേര്ക്കാണ് പുതുതായി രോഗം സ്ഥിരീകരിച്ചത്. ഇതില് 79 ശതമാനവും 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് നിന്നാണ്. 12,000 ത്തിലധികം കേസുകളാണ് മഹാരാഷ്ട്രയില് പുതുതായി റിപ്പോര്ട്ട് ചെയ്തത്. കര്ണാടകയില് 11,000 പുതിയ കോവിഡ് കേസുകള് റിപ്പോര്ട്ട് ചെയ്തു.
കഴിഞ്ഞ 24 മണിക്കൂറിനിടെ രാജ്യത്ത് 926 പേരാണ് മരിച്ചത്. ഇതില് 82 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
റിപ്പോര്ട്ട് ചെയ്യപ്പെട്ട പുതിയ മരണങ്ങളില് 32 ശതമാനവും മഹാരാഷ്ട്രയിലാണ് .
(
വ്യോമയാന മന്ത്രാലയം
ഉഡാൻ പദ്ധതി പ്രകാരം അഞ്ച് വർഷത്തിനുള്ളിൽ വാർഷിക യാത്രക്കാരുടെ എണ്ണം 2.6 ലക്ഷത്തിൽ നിന്ന് 33 ലക്ഷമായി ഉയർന്നു
ന്യൂ ഡൽഹി: ജൂലൈ 20, 2022
- ഉഡാൻ, 21-10-2016-ന് ആരംഭിച്ചു. ഇതുവരെ, 2 ജല എയറോഡ്രോമുകളും 8 ഹെലിപോർട്ടുകളും ഉൾപ്പെടെ 68 ഉഡാൻ വിമാനത്താവളങ്ങളെ ബന്ധിപ്പിച്ചുകൊണ്ട് 425 ഉഡാൻ റൂട്ടുകൾ രാജ്യത്തുടനീളം പ്രവർത്തനക്ഷമമാക്കിയിട്ടുണ്ട്. പദ്ധതി പ്രകാരം കണ്ണൂരിലെ ഗ്രീൻഫീൽഡ് വിമാനത്താവളം ഇതിനകം പ്രവർത്തനക്ഷമമാക്കിയിട്ടുണ്ട്.
ഉഡാൻ പദ്ധതിയുടെ തുടക്കം മുതൽ അതിന്റെ പ്രയോജനം നേടിയ വിമാന യാത്രക്കാരുടെ വർഷം തിരിച്ചുള്ള വിശദാംശങ്ങൾ ചുവടെ നൽകിയിരിക്കുന്നു:
1. 2017-18- 2,63,166
2. 2018-19- 12,40,896
3. 2019-20- 29,91,337
4. 2020-21- 14,98,066
5. 2021-22- 32,99,860
സംസ്ഥാന ഗവൺമെന്റ്, എഎഐ, സിവിൽ എൻക്ലേവുകൾ, സിപിഎസ്ഇ-കൾ, ഹെലിപാഡുകൾ, ജല എയറോഡ്രോമുകൾ എന്നിവയുടെ കീഴിലുള്ള എയർപോർട്ടുകൾക്കുള്ള "ഉപയോഗിക്കപ്പെടാത്തതും പരിമിതമായി ഉപയോഗിക്കുന്നതുമായ വിമാനത്താവളങ്ങളുടെ പുനരുജ്ജീവനം" പദ്ധതിക്ക് മൊത്തം 4,500 കോടി രൂപ ചെലവിൽ ഗവണ്മെന്റ് അംഗീകാരം നൽകി. ഈ പദ്ധതിയുടെ കീഴിൽ 30.06.2022 വരെ ചിലവായത് 2,610 കോടി രൂപയാണ്.
ഇന്ന് ലോക് സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ വ്യോമയാന സഹമന്ത്രി ജനറൽ  വി.കെ. സിംഗ് ആണ് ഈ വിവരം അറിയിച്ചത്.
RRTN/SKY
സൂക്ഷ്മ, ചെറുകിട, ഇടത്തരം മന്ത്രാലയം
പി എം ഇ ജി പി പദ്ധതിയുടെ പേരിൽ ജനങ്ങളെ വഞ്ചിക്കുന്നവർക്കെതിരെ മുന്നറിയിപ്പുമായി കേന്ദ്ര എം എസ് എം ഇ മന്ത്രാലയം.
പ്രൈം മിനിസ്റ്റേഴ്സ് എംപ്ലോയ്മെന്റ് ജനറേഷൻ പ്രോഗ്രാമിന്റെ പേരിൽ ചിലർ നടത്തുന്ന വഞ്ചനയിൽ അകപ്പെടരുത് എന്ന് കേന്ദ്ര സൂക്ഷ്മ ചെറുകിട ഇടത്തരം സംരംഭ മന്ത്രാലയം പൊതുജനങ്ങൾക്കും, സംരംഭകർക്കും ജാഗ്രത നിർദ്ദേശം നൽകി. പി എം ഇ ജി പി പദ്ധതിയുടെ കീഴിൽ വായ്പ നൽകാമെന്ന് പറഞ്ഞ് ചില സ്വകാര്യവ്യക്തികളും ഏജൻസികളും പൊതുജനങ്ങളെയും സംരംഭകരെയും സമീപിച്ച്, വായ്പ അനുവദിച്ചതായുള്ള വ്യാജ കത്ത് കൈമാറുകയും പകരം അവരിൽ നിന്ന് പണം ഈടാക്കുകയും ചെയ്യുന്നതായി മന്ത്രാലയത്തിന് പരാതി ലഭിച്ചിട്ടുണ്ട്. ഈ തട്ടിപ്പ്, ശ്രദ്ധയിൽപ്പെട്ടിട്ടുണ്ടെന്നും ഇതുസംബന്ധിച്ച് പോലീസിന് പരാതി നൽകിയിട്ടുണ്ടെന്നും മന്ത്രാലയം അറിയിച്ചു.
പി എം ഇ ജി പി പദ്ധതിയുടെ കീഴിൽ വായ്പയ്ക്കുള്ള അപേക്ഷയും, തുക കൈമാറ്റവും എല്ലാം പൂർണമായും ഗവൺമെന്റിന്റെ ഖാദി ആൻഡ് വില്ലേജ് ഇൻഡസ്ട്രീസ് കമ്മീഷന്റെ https://www.kviconline.gov.in/pmeepeportal/pmegphome/index.jsp എന്ന ഓൺലൈൻ പോർട്ടൽ വഴിയാണ്. പദ്ധതിക്കായുള്ള നടപടിക്രമങ്ങൾ പൂർണ്ണമായും സൗജന്യമാണ്.
പി എം ഇ ജി പി പദ്ധതികളുടെ നടത്തിപ്പിനോ പദ്ധതികൾക്ക് അനുവാദം നൽകുന്നതിനോ സഹായധനം അനുവദിക്കുന്നതിനോ സ്വകാര്യ വ്യക്തികളെയും ഏജൻസികളെയും ചുമതലപ്പെടുത്തിയിട്ടില്ല എന്നും മന്ത്രാലയം അറിയിച്ചു.
വാര്ത്താവിതരണ പ്രക്ഷേപണ മന്ത്രാലയം
പരിഭ്രാന്തി സൃഷ്ടിക്കുന്നതും സ്ഥിരീകരിക്കാത്തതുമായ വാര്ത്തകള് പ്രചരിപ്പിക്കരുതെന്നു മാധ്യമങ്ങളോട് സുപ്രിം കോടതി
(പരിഭ്രാന്തി സൃഷ്ടിക്കുന്നതും സ്ഥിരീകരിക്കാത്തതുമായ വാര്ത്തകള് പ്രചരിപ്പിക്കരുതെന്നു അച്ചടി, ഇലക്ട്രോണിക്, സാമൂഹിക മാധ്യമങ്ങളോട് സുപ്രിം കോടതി ആവശ്യപ്പെട്ടു. മാധ്യമങ്ങള് കൂടുതല് ഉത്തരവാദിത്തം കാണിക്കണമെന്നും സുപ്രീം കോടതി നിര്ദ്ദേശിച്ചു.
. ലോക്ക് ഡൗണ് മൂന്നുമാസം നീളുമെന്ന വ്യാജ വാര്ത്ത അന്യസംസ്ഥാന തൊഴിലാളികളെ പരിഭ്രാന്തരാക്കിയതായി കോടതി നിരീക്ഷിച്ചു. ഇത് വിവരിക്കാനാവാത്ത പ്രയാസങ്ങളാണുണ്ടാക്കിയതെന്നും ചില ജീവനുകള് നഷ്ടപ്പെടാന്വരെ ഇടയാക്കിയിട്ടുണ്ടെന്നും കോടതി ചൂണ്ടിക്കാട്ടി.
പകര്ച്ച വ്യാധിയെക്കുറിച്ച് മാധ്യമങ്ങള് സ്വാതന്ത്ര ചര്ച്ച നടത്തുന്നതില് ഇടപെടാന് ഉദ്ദേശിച്ചിക്കുനില്ലന്നും എന്നാല് സംഭവ വികാസങ്ങളുടെ ഔദ്യോഗിക വിവരങ്ങളാണ് മാധ്യമങ്ങള് പ്രചരിപ്പിക്കേണ്ടതെന്നും സുപ്രീം കോടതി പറഞ്ഞു സുപ്രീം കോടതി വിധിയുടെ വിശദാംശങ്ങള് https://mib.gov.in/sites/default/files/OM%20dt.1.4.2020%20along%20with%20Supreme%20Court%20Judgement%20copy.pdf എന്ന ലിങ്കില് ലഭ്യമാണ്.
വാണിജ്യ വ്യവസായ മന്ത്രാലയം
LogiXtics - യൂണിഫൈഡ് ലോജിസ്റ്റിക്സ് ഇന്റർഫേസ് പ്ലാറ്റഫോം  ഹാക്കത്തോണിനു തുടക്കം കുറിച്ച് കേന്ദ്രം
ന്യൂ ഡൽഹി: ഡിസംബർ 17, 2021
'LogiXtics' എന്ന പേരിൽ ഒരു യൂണിഫൈഡ് ലോജിസ്റ്റിക്സ് ഇന്റർഫേസ് പ്ലാറ്റഫോം  ഹാക്കത്തോണിനു
വ്യവസായ ആഭ്യന്തര വ്യാപാര പ്രോത്സാഹന വകുപ്പ്  തുടക്കം കുറിച്ചു. രാജ്യത്തെ ചരക്കുനീക്കമേഖലയ്ക്ക് ഗുണകരമാകുന്ന ആശയങ്ങൾ സമാഹരിക്കുന്നത് ലക്ഷ്യമിട്ടാണ് നീക്കം.
ഈ മേഖലയിൽ പ്രവർത്തിക്കുന്ന വ്യക്തികൾക്ക്, ഏറ്റവും പുതിയ വിവരങ്ങൾ ലഭ്യമാകുന്ന ഒരു സുതാര്യ സംവിധാനത്തിന് രൂപം നൽകിക്കൊണ്ട്, രാജ്യത്തെ ചരക്കുനീക്ക മേഖലയുടെ മികവ് വർദ്ധിപ്പിക്കാനും, ചരക്കുനീക്ക നടപടികളുടെ ചിലവ് കുറയ്ക്കാനും ലക്ഷ്യമിട്ടുള്ളതാണ് ULIP.
നിതി ആയോഗ്, അടൽ ഇന്നോവഷൻ മിഷൻ എന്നിവയുടെ നേതൃത്വത്തിൽ സംഘടിപ്പിക്കുന്ന
LogiXtics-നു NICDC, NICDC ലോജിസ്റ്റിക്സ് ഡാറ്റാ ബാങ്ക് സെർവിസസ് ലിമിറ്റഡ്  എന്നിവയുടെ പിന്തുണയുണ്ട്. നിതി ആയോഗ് സിഇഒ ശ്രീ അമിതാഭ് കാന്ത് ഹാക്കത്തോണിനു തുടക്കം കുറിച്ചു
ഇന്ത്യയിലെ ചരക്കുനീക്ക നടപടികളുടെ ചെലവ് ഏകദേശം 14 ശതമാനം ആണ്. ഇത് മറ്റ് ലോക രാജ്യങ്ങളെക്കാൾ കൂടുതലാണ്. സ്വകാര്യമേഖലയിലെ മികച്ച ഇന്ത്യൻ സാങ്കേതിക സ്ഥാപനങ്ങളുമായി സഹകരിച്ചുകൊണ്ട് ചരക്കുനീക്ക നടപടികളുടെ ചെലവ് കുറയ്ക്കുന്നതിന് സഹായകരമായ പരിഹാരങ്ങൾ കണ്ടെത്താൻ ULIP ലക്ഷ്യമിടുന്നു.
ചരക്കുനീക്കമേഖലയിലെ ഒരു സാങ്കേതിക വിദ്യ സംവിധാനമായാണ് ULIP വികസിപ്പിച്ചിരിക്കുന്നത്.
വിവിധ മന്ത്രാലയങ്ങൾ, വകുപ്പുകൾ എന്നിവയ്ക്ക് കീഴിൽ പരസ്പര ബന്ധമില്ലാതെ പ്രവർത്തിക്കുന്ന നിലവിലെ സംവിധാനങ്ങൾ തമ്മിൽ ബഹുമുഖ തല സമ്പർക്കം യഥാർത്ഥ്യമാക്കാൻ ഇത് സഹായിക്കും. പൂർത്തിയാകുന്നതോടെ ആഗോള വ്യാപാര മേഖലയിലെ ഇന്ത്യയുടെ മത്സരക്ഷമത വർദ്ധിക്കുന്നതിന് ഇത് ഗുണം ചെയ്യും.
ചരക്കു നീക്ക വ്യവസായ മേഖലയിൽ നിലവിലുള്ള പ്രശ്നങ്ങൾ പരിഹരിക്കുന്നതിനായി, ഒരു ദേശീയതല പ്ലാറ്റ്ഫോമിൽ കോഡിങ്, പ്രത്യേക മേഖലകളിലെ പരിജ്ഞാനം, തന്ത്രപ്രധാന കഴിവുകൾ തുടങ്ങി തങ്ങളുടെ മികവ് പ്രദർശിപ്പിക്കാൻ ULIP യ്ക്ക് കീഴിലുള്ള മത്സര ഇനമായ LogiXtics ഏവരെയും ക്ഷണിക്കുന്നു.
RRTN/SKY
മന്ത്രിസഭ
പരിസ്ഥിതി സഹകരണം സംബന്ധിച്ച് ഇന്ത്യയും ഫിന്ലന്ഡും തമ്മിലുള്ള സഹകരണ ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
പരിസ്ഥിതിസഹകരണം സംബന്ധിച്ച് ഇന്ത്യയും ഫിന്ലന്ഡും തമ്മിലുള്ള സഹകരണ ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകരിച്ചു. രണ്ടു രാജ്യങ്ങളിലെയും ബാധകമായ നിയമങ്ങളും നിയമ വ്യവസ്ഥകളും കണക്കിലെടുത്ത് തുല്യതയുടെയും പരസ്പര വിനിമയത്തിന്റെയും പരസ്പര നേട്ടത്തിന്റെയും അടിസ്ഥാനത്തില് പരിസ്ഥിതി സംരക്ഷണം, പ്രകൃതി വിഭവങ്ങളുടെ കൈകാര്യകര്തൃത്വം എന്നീ രംഗങ്ങളില് രണ്ടു രാജ്യങ്ങളും തമ്മില് ദീര്ഘകാല ഉറ്റ സഹകരണം സ്ഥാപിക്കാനും പ്രോല്സാഹിപ്പിക്കാനും ഉതകുന്നതാണ് ഈ ധാരണാപത്രം.
മികച്ച പരിസ്ഥിതി സംരക്ഷണം, മികച്ച ആശയവിനിമയം, കാലാവസ്ഥാ വ്യതിയാനത്തിന്റെ മെച്ചപ്പെട്ട കൈകാര്യം ചെയ്യല്, വന്യജീവി സംരക്ഷണം മുതലായവ സാധ്യമാക്കുന്നതിന് ഏറ്റവും പുതിയ സാങ്കേതികവിദ്യയും മികച്ച വ്യവഹാരങ്ങളും കൊണ്ടുവരാനാകും എന്നാണ് ധാരണാപത്രത്തിലൂടെ പ്രതീക്ഷിക്കുന്നത്.
ധാരണാപത്രത്തില് ഉള്പ്പെട്ടിരിക്കുന്ന സഹകരണ മേഖലകള്:
1. വായുവിനെയും ജലത്തെയും മലിനമാകുന്നതില് നിന്നു സംരക്ഷിക്കുകയും ശുദ്ധമാക്കുകയും ചെയ്യുക, മണ്ണ് മലിനമാകുന്നതിനു പരിഹാരം തേടുക;
2. ഖരമാലിന്യങ്ങള് ഉള്പ്പെടെയുള്ള മാലിന്യ സംസ്കരണവും മാലിന്യത്തില് നിന്ന് ഊര്ജ്ജോല്പ്പാദന സാങ്കേതികവിദ്യയും;
3. ചലനാത്മകമായ സമ്പദ്ഘടന പ്രോല്സാഹിപ്പിക്കല്, വനങ്ങളില് നിന്നുള്പ്പെടെയുള്ള പ്രകൃതി വിഭവങ്ങളുടെ കരി കുറഞ്ഞ ഉപയോഗവും സുസ്ഥിരമായ കൈകാര്യം ചെയ്യല്;
4. കാലാവസ്ഥാ വ്യതിയാനം;
5. പാരിസ്ഥിതിക,. വന നിരീക്ഷണവും വിവരങ്ങളുടെ കൈകാര്യകര്തൃത്വവും;
6. സമുദ്ര, സമുദ്രതീര വിഭവങ്ങളുടെ സംരക്ഷണം;
7. സമുദ്രങ്ങളിലെയും സമുദ്ര ദ്വീപുകളിലെയും സംയോജിത ജല സംരക്ഷണം
8. സംയുക്തമായി തീരുമാനിക്കുന്ന മറ്റേത് മേഖലകളും.
പശ്ചാത്തലം:
പരിസ്ഥിതി പ്രശ്നങ്ങള് സംബന്ധിച്ച ഉത്കണ്ഠകള് ഒരു രാജ്യത്തു മാത്രമായി ഒതുങ്ങുന്നില്ല, മറിച്ച്, മുഴുവന് ലോകത്തിനും ഗൗരവമുള്ള വെല്ലുവിളിയാണ്. വിശാലമായ സമുദ്രതീരവും സമ്പന്നമായ ജൈവ വൈവിധ്യവുമുള്ള, ലോകത്തെ വളര്ന്നുകൊണ്ടിരിക്കുന്ന സമ്പദ്ഘടനകളിലൊന്നാണ് ഇന്ത്യ. വായുവിന്റെയും ജലത്തിന്റെയും മലിനീകരണവും വന്യജീവി സംരക്ഷണവുമാണ് ഫിന്ലന്ഡ് നേരിടുന്ന പ്രധാന പരിസ്ഥിതി പ്രശ്നങ്ങള്. 1983ല് സ്ഥാപിച്ച പരിസ്ഥിതി മന്ത്രാലയമാണ് ഫിന്ലന്ഡിന്റെ മുഖ്യ പരിസ്ഥിതി ഏജന്സി. രാജ്യത്തിനുള്ളില് നിന്നും സമീപ രാജ്യങ്ങളില് നിന്നുമുള്ള വ്യാവസായിക മാലിന്യങ്ങള് ഒരേസമയം രാജ്യത്തിന്റെ വായുവിന്റെയും ജലത്തിന്റെയും ഗുണനിലവാരത്തെ ബാധിക്കുന്നു. ജലമലിനീകരണത്തിന്റെയും പ്രകൃതി വിഭവങ്ങളുടെ വര്ധിച്ചുവരുന്ന ആവശ്യവും നേരിടുന്ന വെല്ലുവിളികളും അത് അഭിമുഖീകരിക്കുന്നു. മലിനജലം കൈകാര്യം ചെയ്യല്, ഭീഷണി നേരിടുന്ന വംശങ്ങളുടെ സംരക്ഷണം, വായുവിന്റെയും ജലത്തിന്റെയും സംരക്ഷണം, പ്രകൃതിവിഭവങ്ങളും വര്ധിച്ചു വരുന്ന ആവശ്യകത എന്നിവ പോലുള്ള നിരവധി പാരിസ്ഥിതിക വെല്ലുവിളികളാണ് രണ്ടു രാജ്യങ്ങളും അഭിമുഖീകരിക്കുന്നത്.
ഇരു രാജ്യങ്ങളിലെയും വളരുന്ന പാരിസ്ഥിതിക ഉത്കണ്ഠകള് കണക്കിലെടുത്ത് പരിസ്ഥിതി സംരക്ഷണത്തിനും പ്രകൃതി വിഭവങ്ങള് കൈകാര്യം ചെയ്യുന്നതിനും മെച്ചപ്പെട്ട പരിസ്ഥിതി സംരക്ഷണത്തിന് അനുയോജ്യമായ ഏറ്റവും പുതിയ സാങ്കേതികവിദ്യകളും മികച്ച വ്യവഹാരങ്ങളും നടപ്പാക്കാനും ഏറ്റവും അടുപ്പത്തിലും ദീര്ഘകാലാടിസ്ഥാനത്തിലും കൈകോര്ത്തു നീങ്ങാനുമാണ് രണ്ട് രാജ്യങ്ങളും തീരുമാനിച്ചിട്ടുള്ളത്.
PSR/MRD
(Visitor Counter : 398
PIB Headquarters
ഡോ ഗോപാലകൃഷണനും ഡോ ഇമൽഡ ജോസഫിനും രാജ് ഭാഷാ പുരസ്കാരം
ഉപരാഷ്ട്രപതി വെങ്കയ്യ നായിഡു പുരസ്കാരം നൽകി
കൊച്ചി: ഹിന്ദിയിലെ ഏറ്റവും മികച്ച പ്രബന്ധത്തിനുള്ള കേന്ദ്ര ആഭ്യന്തര മന്ത്രാലയത്തിന്റെ രാജ് ഭാഷാ ഗൗരവ് പുരസ്കാരം കേന്ദ്ര സമുദ്രമത്സ്യ ഗവേഷണ സ്ഥാപനം  ഡയറക്ടർ ഡോ എ ഗോപാലകൃഷ്ണനും മാരികൾച്ചർ വിഭാഗം മേധാവി ഡോ ഇമൽഡ ജോസഫിനും ലഭിച്ചു. ഉപരാഷ്ട്രപ്രതി വെങ്കയ്യ നായിഡു പുരസ്കാരം നൽകി.
'മത്സ്യത്തൊഴിലാളികളുടെ വരുമാനം ഇരട്ടിയാക്കുന്നതിന് സമുദ്രകൃഷി സാങ്കേതികവിദ്യ' എന്ന പ്രബന്ധത്തിനാണ് പുരസ്കാരം. ഡോ ഇമൽഡ ജോസഫും ഡോ ഗോപാലകൃഷ്ണനും ചേർന്ന് എഴുതിയ എഴുതിയ പ്രബന്ധത്തിന് അഖിലേന്ത്യാ തലത്തിൽ രണ്ടാം സ്ഥാനം ലഭിച്ചു. സിഎംഎഫ്ആർഐയുടെ ഹിന്ദി മാഗസിനായ 'മത്സ്യഗന്ധ'യിലാണ് പ്രബന്ധം പ്രസിദ്ധീകരിച്ചത്.
ആഭ്യന്തര മന്ത്രി രാജ്നാഥ് സിംഗ്, സഹമന്ത്രി കിരൺ റിജിജു എന്നിവരുടെ സാന്നിധ്യത്തിലായിരുന്നു പുരസ്കാര സമർപ്പണം.
(Visitor Counter : 13
പ്രധാനമന്ത്രിയുടെ ഓഫീസ്
അമൃത് സരോവർ ദൗത്യത്തെ പ്രധാനമന്ത്രി അഭിനന്ദിച്ചു
അമൃത് സരോവർ ദൗത്യത്തെ പ്രധാനമന്ത്രി ശ്രീ നരേന്ദ്ര മോദി പ്രകീർത്തിച്ചു. രാജ്യത്തുടനീളം അമൃതസരോവരങ്ങൾ നിർമിക്കുന്നതിന്റെ വേഗത അമൃതകാലത്തിനായുള്ള നമ്മുടെ ദൃഢനിശ്ചയങ്ങളിൽ പുതിയ ഊർജം നിറയ്ക്കുമെന്ന് അദ്ദേഹം പറഞ്ഞു.
നാൽപ്പതിനായിരത്തിലധികം അമൃത സരോവരങ്ങൾ രാജ്യത്തിനു സമർപ്പിച്ചതായി കേന്ദ്ര ജലശക്തി മന്ത്രി ശ്രീ ഗജേന്ദ്ര സിങ് ഷെഖാവത്ത് ട്വിറ്ററിൽ കുറിച്ചു. 2023 ഓഗസ്റ്റ് 15നകം 50,000 അമൃതസരോവരങ്ങൾ നിർമിക്കാനാണു ലക്ഷ്യമിടുന്നതെന്നും അദ്ദേഹം പറഞ്ഞു.
കേന്ദ്രമന്ത്രിയുടെ ട്വീറ്റിന് മറുപടിയായി പ്രധാനമന്ത്രി കുറിച്ചതിങ്ങനെ:
"അഭിനന്ദനങ്ങൾ! രാജ്യത്തുടനീളം അമൃതസരോവരങ്ങൾ നിർമിക്കുന്നതിന്റെ വേഗത അമൃതകാലത്തിനായുള്ള നമ്മുടെ ദൃഢനിശ്ചയങ്ങളിൽ പുതിയ ഊർജം പകരും."
ആഭ്യന്തരകാര്യ മന്ത്രാലയം
അന്താരാഷ്ട്ര സാക്ഷരതാ ദിനമായ ഇന്ന് കേന്ദ്ര ആഭ്യന്തരമന്ത്രി ശ്രീ അമിത് ഷാ ആശംസകൾ നേർന്നു
(അന്താരാഷ്ട്ര സാക്ഷരതാ ദിനത്തിൽ കേന്ദ്ര ആഭ്യന്തരമന്ത്രി ശ്രീ അമിത് ഷാ രാഷ്ട്രത്തിന് ആശംസകൾ നേർന്നു. പ്രധാനമന്ത്രി ശ്രീ നരേന്ദ്ര മോദിയുടെ ദർശനപരമായ നേതൃത്വത്തിലുള്ള നമ്മുടെ സർക്കാർ എൻഇപി, ബേട്ടി ബച്ചാവോ -ബേട്ടി പഠാവോ, സമഗ്ര ശിക്ഷ അഭിയാൻ തുടങ്ങിയ പരിഷ്കാരങ്ങളിലൂടെ കുട്ടികളെ ശാക്തീകരിക്കുകയാണെന്നും ‘എല്ലാവർക്കും വിദ്യാഭ്യാസം' എന്ന ദൗത്യത്തിനായി വിശ്രമരഹിതമായി പ്രവർത്തിക്കുകയാണെന്നും കേന്ദ്ര ആഭ്യന്തരമന്ത്രി ട്വീറ്റിൽ കുറിച്ചു.
"കോവിഡ് 19 പ്രതിസന്ധി കാലത്തും അതിനു ശേഷവുമുള്ള സാക്ഷരതാ അധ്യാപനത്തിനും പഠനത്തിനും", പ്രത്യേകിച്ചും അധ്യാപകരുടെ പങ്കിനും മാറുന്ന പഠനസമ്പ്രദായത്തിനുമാണ് 2020 ലെ അന്താരാഷ്ട്ര സാക്ഷരതാ ദിനം ഊന്നൽ നൽകുന്നത് . പ്രധാനമായും യുവാക്കളെയും മുതിർന്നവരെയും കേന്ദ്രീകരിച്ചുള്ള ആജീവനാന്ത സാക്ഷരതാ പഠനമെന്ന ആശയത്തിലാണ് പ്രമേയം കേന്ദ്രീകരിക്കുന്നത്.
പ്രധാനമന്ത്രിയുടെ ഓഫീസ്
ഡെന്മാര്ക്കിന്റെ പ്രധാനമന്ത്രിയായി വീണ്ടും തിരഞ്ഞെടുക്കപ്പെട്ട മെറ്റെ ഫ്രെഡറിക്സന് പ്രധാനമന്ത്രിയുടെ അഭിനന്ദനം
ഡെന്മാര്ക്കിന്റെ പ്രധാനമന്ത്രിയായി വീണ്ടും തിരഞ്ഞെടുക്കപ്പെട്ട മെറ്റെ ഫ്രെഡറിക്സനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
'ഡെന്മാര്ക്കിന്റെ പ്രധാനമന്ത്രിയായി വീണ്ടും തെരഞ്ഞെടുക്കപ്പെട്ടതിന് മിസ്. മെറ്റെ ഫ്രെഡറിക്സണിന് ഊഷ്മളമായ അഭിനന്ദനങ്ങള്. ഇന്ത്യ-ഡെന്മാര്ക്ക് തന്ത്രപ്രധാനമായ ഹരിത പങ്കാളിത്തം ശക്തിപ്പെടുത്തുന്നതില് ഞങ്ങളുടെ സഹകരണം തുടരാന് ഞാന് ആഗ്രഹിക്കുന്നു.
Warm congratulations to Ms. Mette Frederiksen for her re-election as the Prime Minister of Denmark. I look forward to continuing our cooperation in strengthening the India-Denmark Green Strategic Partnership. @Statsmin
— Narendra Modi  December 15, 2022
ഊര്ജ്ജ മന്ത്രാലയം
കേന്ദ്ര ഗതാഗത മന്ത്രി ശ്രീ നിതിൻ ഗഡ്കരി ' ഗോ ഇലക്ട്രിക്' പ്രചാരണ പരിപാടി ഉദ്ഘാടനം ചെയ്തു.
ന്യൂഡൽഹി , ഫെബ്രുവരി 19,2021
ഇ -മൊബിലിറ്റി,ഇലക്ട്രിക് വാഹന ചാർജിങ് അടിസ്ഥാനസൗകര്യം, ഇലക്ട്രിക് പാചക സംവിധാനം എന്നിവയെപ്പറ്റി അവബോധം വ്യാപിപ്പിക്കുന്നതിനുള്ള പ്രചാരണ പരിപാടി കേന്ദ്ര ഉപരിതല ഗതാഗത, ദേശീയപാത മന്ത്രി ശ്രീ. നിതിൻ ഗഡ്കരി ഉദ്ഘാടനം ചെയ്തു.ഊർജ,നവ -പുനരുപയോഗ ഊർജ സഹമന്ത്രി ശ്രീ ആർ. കെ സിംഗ് ചടങ്ങിൽ സന്നിഹിതനായിരുന്നു.
8 ലക്ഷം കോടി രൂപയുടെ ഇറക്കുമതി ഉള്ള ഫോസിൽ ഇന്ധനങ്ങൾക്കു പകരമായ പ്രധാന ബദൽ ഇന്ധനമാണ് ഇലക്ട്രിക് ഇന്ധനം എന്ന് ദേശവ്യാപക പ്രചാരണ പരിപാടി ഉദ്ഘാടനം ചെയ്ത് ശ്രീ നിതിൻ ഗഡ്കരി പറഞ്ഞു. കുറഞ്ഞ ചെലവ്, കുറഞ്ഞ കാർബൺ ബഹിർഗമനം, തദ്ദേശീയത എന്നിവയാണ് ഇലക്ട്രിക് ഇന്ധനത്തിന്റെ സവിശേഷത.
താപവൈദ്യുത നിലയങ്ങളിൽ നിന്നും പുറംതള്ളുന്ന കാർബൺഡയോക്സൈഡിനെ മൂല്യവർദ്ധിതമാക്കി മാറ്റാനുള്ള നടപടികൾ പ്രോത്സാഹിപ്പിക്കണമെന്ന് അദ്ദേഹം ഊർജ സഹമന്ത്രി ശ്രീ ആർ കെ സിങ്ങിനോട് ആവശ്യപ്പെട്ടു. ഇലക്ട്രിക് പാചകരീതിയുടെ ഇന്ത്യയിലെ സാധ്യതകളെപ്പറ്റി ശ്രീ നിതിൻ ഗഡ്കരി പരാമർശിച്ചു. പൊതുഗതാഗത സംവിധാനം വൈദ്യുതികരിക്കുന്നത് സാമ്പത്തിക പരമായി ലാഭകരമാണ് എന്ന് മാത്രമല്ല പരിസ്ഥിതി സൗഹൃദവുമാണെന്ന് അദ്ദേഹം നിരീക്ഷിച്ചു .
കാർബൺ ബഹിർഗമനം കുറച്ചുകൊണ്ട് കാലാവസ്ഥ വ്യതിയാനത്തിന്റെ പ്രതികൂല സ്വാധീനം ഒഴിവാക്കി നമ്മുടെ രാജ്യത്തെയും ഗ്രഹ ത്തെയും സംരക്ഷിക്കാനുള്ള ഊർജ്ജ പരിവർത്തനം എന്ന പ്രധാന ലക്ഷ്യത്തിലേക്കുള്ള യാത്ര സാക്ഷാത്കരിക്കാൻ ഈ പ്രചാരണ പരിപാടി സഹായിക്കുമെന്ന് ശ്രീ ആർ കെ സിംഗ് ആത്മവിശ്വാസം പ്രകടിപ്പിച്ചു.
ഗോ ഇലക്ട്രിക് ലോഗോയും ചടങ്ങിൽ പ്രകാശനം ചെയ്തു. ഇതിനോടനുബന്ധിച്ച് ദൃശ്യശ്രവ്യ പരിപാടിയും പ്രദർശിപ്പിച്ചു. വ്യത്യസ്ത വൈദ്യുത വാഹനങ്ങളുടെയും ചാർജിങ് സംവിധാനങ്ങളുടെയും പ്രദർശനവും നടത്തി.
IE/SKY
പ്രധാനമന്ത്രിയുടെ ഓഫീസ്
ഇരുപതാമത് ആസിയാൻ-ഇന്ത്യ ഉച്ചകോടിയിൽ പ്രധാനമന്ത്രി ശ്രീ നരേന്ദ്രമോദി നടത്തിയ അഭിസംബോധനയുടെ പൂർണരൂപം
ബഹുമാനപ്പെട്ട പ്രസിഡന്റ് ജോക്കോ വിദോദോ,
ആദരണീയരായ മഹത് വ്യക്തികളെ,
നമസ്കാരം.
നമ്മുടെ പങ്കാളിത്തം നാലാം ദശകത്തിലേക്ക് കടക്കുകയാണ്.
ഈ അവസരത്തിൽ ഇന്ത്യ ആസിയാൻ ഉച്ചകോടിയിൽ സഹ – അധ്യക്ഷത വഹിക്കാൻ സാധിച്ചതിൽ എനിക്ക് വളരെയധികം സന്തോഷമുണ്ട്.
ഈ ഉച്ചകോടിയുടെ ഗംഭീരമായ നടത്തിപ്പിന് പ്രസിഡന്റ് ജോക്കോ വിദോദോയെ ഞാൻ എന്റെ സന്തോഷം അറിയിക്കുകയും ഹൃദയപൂർവം അഭിനന്ദിക്കുകയും ചെയ്യുന്നു.
ആദരണീയരേ,
ആസിയാൻ സംഘത്തിന്റെ കാര്യക്ഷമമായ നേതൃത്വത്തിനും ഞാൻ എന്റെ അഭിനന്ദനങ്ങൾ അറിയിക്കുന്നു.
അടുത്തിടെ പ്രധാനമന്ത്രിപദം ഏറ്റെടുത്ത കമ്പോഡിയയുടെ ഹുൻ മാനെറ്റിനും ഞാൻ ഹൃദയംഗമമായ ആശംസകൾ നേരുന്നു.
ഈ യോഗത്തിന്റെ നിരീക്ഷണ പദവി അലങ്കരിക്കുന്ന ബഹുമാനപ്പെട്ട തിമോർ-ലെസ്റ്റെ പ്രധാനമന്ത്രി സനാന ഗുസ്മാവോയെയും ഞാൻ സ്വാഗതം ചെയ്യുന്നു.
ബഹുമാന്യരേ,
നമ്മുടെ ചരിത്രവും ഭൂമിശാസ്ത്രവും ഇന്ത്യയെയും ആസിയാനെയും പരസ്പരം ബന്ധപ്പെടുത്തിയിരിക്കുന്നു. പങ്കിടുന്ന മൂല്യങ്ങൾക്കൊപ്പം, പ്രാദേശിക ഐക്യം, സമാധാനം, സമൃദ്ധി, ബഹുധ്രുവലോകത്തിലുള്ള സംയുക്തമായ വിശ്വാസം എന്നിവയും നമ്മെ ഒരുമിപ്പിക്കുന്നു.
ഇന്ത്യയുടെ ‘ആക്ട് ഈസ്റ്റ്’ നയത്തിന്റെ കേന്ദ്ര ബിന്ദുവാണ് ആസിയാൻ.
ആസിയാൻ കേന്ദ്രീകരണത്തെയും ആസിയാന്റെ ഇന്തോ-പസഫിക്ക് കാഴ്ചപ്പാടിനെയും ഇന്ത്യ പൂർണമായി പിന്തുണയ്ക്കുന്നു.
ഇന്ത്യയുടെ ഇന്തോ-പസഫിക് സംരംഭത്തിൽ ആസിയാന് പ്രമുഖ സ്ഥാനമുണ്ട്.
കഴിഞ്ഞ വർഷം, നമ്മൾ ഇന്ത്യ-ആസിയാൻ സൗഹൃദ വർഷമായി ആഘോഷിക്കുകയും നമ്മുടെ ബന്ധം സമഗ്ര നയതന്ത്ര പങ്കാളിത്തത്തിലേക്ക് ഉയർത്തുകയും ചെയ്തു.
ആദരണീയരേ,
ഇന്ന്, ആഗോള തലത്തിൽ അനിശ്ചിതത്വങ്ങളുടെ ചുറ്റുപാടിൽ നിൽക്കുമ്പോൾ പോലും, നമ്മുടെ പരസ്പര സഹകരണത്തിന്റെ എല്ലാ മേഖലകളിലും തുടർച്ചയായ പുരോഗതിയുണ്ട്.
ഇത് നമ്മുടെ ബന്ധത്തിന്റെ ശക്തിയുടെയും ദൃഢതയുടെയും തെളിവാണ്. ‘ആസിയാൻ പ്രസക്തമാണ്: വളർച്ചയുടെ പ്രഭവകേന്ദ്രം’ എന്നതാണ് ഈ വർഷത്തെ ആസിയാൻ ഉച്ചകോടിയുടെ പ്രമേയം. ആസിയാൻ പ്രാധാന്യമർഹിക്കുന്നു. കാരണം ഇവിടെ എല്ലാവരുടെയും അഭിപ്രായങ്ങൾ കേൾക്കുന്നു. ആസിയാൻ വളർച്ചയുടെ പ്രഭവകേന്ദ്രമാണ്, കാരണം ആസിയാൻ മേഖല ആഗോള വികസനത്തിൽ നിർണായക പങ്ക് വഹിക്കുന്നു.
‘വസുധൈവ കുടുംബകം’ – ‘ഒരു ഭൂമി, ഒരു കുടുംബം, ഒരു ഭാവി’, ഈ വികാരമാണ് ഇന്ത്യയുടെ ജി-20 അധ്യക്ഷതയുടെ പ്രമേയം.
ബഹുമാന്യരേ,
ഇരുപത്തിയൊന്നാം നൂറ്റാണ്ട് ഏഷ്യയുടെ നൂറ്റാണ്ട് ആണ്. അത് നമ്മുടെ നൂറ്റാണ്ടാണ്.
ഇതിനായി, കോവിഡിന് ശേഷമുള്ള നിയമാധിഷ്ഠിതമായ ലോകക്രമവും മനുഷ്യക്ഷേമത്തിനായി എല്ലാവരുടെയും പരിശ്രമവും ആവശ്യമാണ്.
സ്വതന്ത്രവും തുറന്നതുമായ ഇന്തോ-പസഫിക്കിന്റെ പുരോഗതിയും, ഗ്ലോബൽ സൗത്ത് രാജ്യങ്ങളുടെ ശബ്ദം ഉയരണം എന്നതും ഏവർക്കും അഭികാമ്യമായ കാര്യമാണ്. ഇന്നത്തെ ചർച്ചകൾ ഇന്ത്യയുടെയും ആസിയാൻ മേഖലയുടെയും ഭാവി ശക്തിപ്പെടുത്തുന്നതിനുള്ള പുതിയ തീരുമാനങ്ങളിലേക്ക് നയിക്കുമെന്ന് ഞാൻ വിശ്വസിക്കുന്നു.
യോഗത്തിന്റെ സംഘാടക രാജ്യം സിംഗപ്പൂരിനും അടുത്ത അധ്യക്ഷ രാജ്യമായ ലാവോസിനും ഞങ്ങളുടെ എല്ലാവിധ പിന്തുണയും അറിയിക്കുന്നു. നിങ്ങളോട് തോളോട് തോൾ ചേർന്നു പ്രവർത്തിക്കാൻ ഇന്ത്യ പ്രതിജ്ഞാബദ്ധമാണ്.
നന്ദി.
NS
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ആദ്യമായി പൂർണ്ണമായും പ്രതിരോധ കുത്തിവയ്പ്പ് എടുത്ത വ്യക്തികളുടെ എണ്ണം ഭാഗികമായി കുത്തിവയ്പ്പ് എടുത്തവരുടെ എണ്ണത്തെ മറികടന്നു: ഡോ മൻസുഖ് മാണ്ഡവ്യ
രാജ്യത്ത് ആദ്യമായി പൂർണ്ണമായും പ്രതിരോധ കുത്തിവയ്പ്പ് എടുത്ത വ്യക്തികളുടെ എണ്ണം ഭാഗികമായി കുത്തിവയ്പ്പ് എടുത്തവരുടെ എണ്ണത്തെ മറികടന്നു. കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയാണ് ഇക്കാര്യം അറിയിച്ചത്. 'ജനപങ്കാളിത്തം', 'സർക്കാരിന്റെ സമഗ്ര സമീപനം', സർക്കാരിലുള്ള ജനങ്ങളുടെ വിശ്വാസം, രാജ്യത്തിന്റെ വിവിധ ഭാഗങ്ങളിൽ മികച്ച പ്രതികരണം നേടിയ 'ഹർ ഘർ ദസ്തക്' പ്രചാരണം എന്നിവയാണ് ഈ നേട്ടം സാധ്യമാക്കിയത്.
കഴിഞ്ഞ 24 മണിക്കൂറിനിടെ 67,82,042 വാക്സിൻ ഡോസുകൾ നൽകിക്കൊണ്ട് ഇന്ന് രാവിലെ 7 മണി വരെയുള്ള താൽക്കാലിക റിപ്പോർട്ട് പ്രകാരം രാജ്യത്തൊട്ടാകെ 113.68 കോടി  ഡോസ് നൽകിയിട്ടുണ്ട്. 1,16,73,459 സെഷനുകളിലൂടെയാണ് ഈ നേട്ടം സാധ്യമായത്. ഇതിൽ 75,57,24,081 ഡോസുകൾ ആദ്യ ഡോസായും, 38,11,55,604 ഡോസുകൾ രണ്ടാം ഡോസായും ആണ് നൽകിയത്. ഇതോടെ, രണ്ട് പ്രതിരോധ കുത്തിവയ്പ്പ് എടുത്ത വ്യക്തികളുടെ എണ്ണം  ഒരു ഡോസ് ലഭിച്ചവരെക്കാൾ  കൂടുതലെത്തി.
രാജ്യത്ത് വാക്സിൻ ക്ഷാമമില്ലെന്ന് കേന്ദ്ര ആരോഗ്യമന്ത്രി വ്യക്തമാക്കി. രണ്ടാമത്തെ വാക്സിൻ ഡോസ് എടുക്കാൻ മുന്നോട്ട് വരാനും സ്വന്തം കുടുംബത്തിലും സമൂഹത്തിലും ഉള്ളവരെ രണ്ട് ഡോസുകളും പൂർത്തിയാക്കാൻ പ്രേരിപ്പിക്കാനും അദ്ദേഹം ജനങ്ങളോട് അഭ്യർത്ഥിച്ചു.
വാര്ത്താവിതരണ പ്രക്ഷേപണ മന്ത്രാലയം
രണ്ട് ദിവസത്തെ ലക്ഷദ്വീപ് സന്ദർശനത്തിനായി കേന്ദ്ര വാർത്താവിതരണ പ്രക്ഷേപണ സഹമന്ത്രി ഡോ. എൽ മുരുകൻ വെള്ളിയാഴ്ച  അഗത്തിയിൽ എത്തും
കൊച്ചി, ഒക്ടോബർ 27, 2021
 അഗത്തിയിൽ എത്തും. ബെംഗളൂരുവിൽ നിന്നും കൊച്ചിയിൽ എത്തുന്ന അദ്ദേഹം, കൊച്ചിയിൽ നിന്നും  ലക്ഷദ്വീപിലേക്ക് യാത്ര തിരിക്കും. ഒക്ടോബർ 29 ന് ഉച്ച തിരിഞ്ഞു അഗത്തിയിൽ എത്തുന്ന ശ്രീ മുരുകൻ അവിടുത്തെ ഒർണമെന്റൽ ഫിഷ് ഹാച്ചറിയും കോഴിവളർത്തൽ ഫാമുകളും സന്ദർശിക്കും. തുടർന്ന് അദ്ദേഹം മത്സ്യ തൊഴിലാളികളുമായും സംവദിക്കും.
അഗത്തിയിലെ സന്ദർശനം പൂർത്തിയാക്കി വൈകിട്ടോടെ കവരത്തിയിൽ എത്തുന്ന കേന്ദ്ര മന്ത്രി അവിടുത്തെ ഫിഷറീസ് മ്യൂസിയം സന്ദർശിക്കുകയും മത്സ്യ തൊഴിലാളികളുമായി സംവദിക്കുകയും ചെയ്യും. ഒക്ടോബർ 30 ന് രാവിലെ അദ്ദേഹം കവരത്തിയിലെ കടൽപായൽ കേന്ദ്രം സന്ദർശിക്കും. തുടർന്ന് ബംഗാരം ദ്വീപിൽ എത്തുന്ന ശ്രീ മുരുകൻ രാവിലെ ഒരു ഔദ്യോഗിക പരിപാടിയിൽ പങ്കെടുക്കുകയും ഉച്ചക്ക് ശേഷം ദ്വീപിലെ മത്സ്യ തൊഴിലാളികളുമായി സംവദിക്കുകയും ചെയ്യും.
ഒക്ടോബര് 31 ന് ബംഗാരത്തുനിന്നും അഗത്തിയിൽ എത്തുന്ന അദ്ദേഹം ലക്ഷദ്വീപ് സന്ദർശനം പൂർത്തിയാക്കി കൊച്ചിക്ക് മടങ്ങും. കൊച്ചിയിൽ ഒരു പ്രാദേശിക പരിപാടിയിൽ പങ്കെടുക്കും. തുടർന്ന് കൊടുങ്ങലൂരിൽ ക്ഷേത്ര ദർശനം നടത്തിയ ശേഷം അദ്ദേഹം രാത്രി കൊച്ചിയിൽ നിന്നും ഡൽഹിക്ക് തിരിക്കും.
RRTN/SKY
മന്ത്രിസഭ
രാജ്യത്താകമാനം വെള്ളപ്പൊക്ക നിയന്ത്രണ പ്രവര്ത്തനങ്ങള്ക്കും നദീസംരക്ഷണ പ്രവര്ത്തനങ്ങള്ക്കും അതിര്ത്തി പ്രദേശങ്ങളിലെ പ്രവര്ത്തനങ്ങളുമായി ബന്ധപ്പെട്ടും 2017-18 മുതല് 2019-20 വരെയുള്ള പദ്ധതിക്ക് മന്ത്രിസഭയുടെ അംഗീകാരം
രാജ്യത്താകമാനം വെള്ളപ്പൊക്ക നിയന്ത്രണ പ്രവര്ത്തനങ്ങള്ക്കും, നദീ സംരക്ഷണ പ്രവര്ത്തനങ്ങള്ക്കും, അതിര്ത്തി പ്രദേശങ്ങളിലെ പ്രവര്ത്തനങ്ങളുമായി ബന്ധപ്പെട്ടും 2017-18 മുതല് 2019-20 വരെ മൊത്തം 3342.00 കോടി വിഹിതമുള്ള ''ഫ്ളഡ് മാനേജ്മെന്റ് ആന്റ് ബോര്ഡര് ഏരീയ പ്രോഗ്രാമിന് '' പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഗുണഫലങ്ങള്:
കാര്യക്ഷമമായ വെള്ളപ്പൊക്ക നിയന്ത്രണം, മണ്ണൊലിപ്പ് തടയല്, കടലാക്രമണ നിയന്ത്രണം എന്നിവയ്ക്കായി രാജ്യത്താകമാനം എഫ്.എം.ബി.എ.പി പദ്ധതി നടപ്പാക്കും. രാജ്യത്തെ നഗരങ്ങള്, ഗ്രാമങ്ങള്, വ്യവസായ സംരംഭങ്ങള്, വാര്ത്താവിനിമയ ബന്ധങ്ങള്, കൃഷി നിലങ്ങള്, അടിസ്ഥാനസൗകര്യം തുടങ്ങിയവയ്ക്ക് വെള്ളപ്പൊക്കത്തില് നിന്നും മണ്ണൊലിപ്പില് നിന്നും രക്ഷ നല്കുന്നതാണ് ഈ നിര്ദ്ദേശംം. വൃഷ്ടിപ്രദേശ പരിപാലന പ്രവര്ത്തനങ്ങള് നദികളിലേക്ക് എക്കല് വന്തോതില് വന്നടിയുന്നത് കുറയ്ക്കുന്നതിന് സഹായിക്കും.
സാമ്പത്തിക ക്രമം:
വെളളപ്പൊക്ക നിയന്ത്രണ ഘടകങ്ങളിലെ പ്രവൃത്തികള്ക്ക് പൊതുവിഭാഗത്തിലുള്ള സംസ്ഥാനങ്ങള്ക്കുള്ള ധനവിനിയോഗ മാതൃക തുടര്ന്നും കേന്ദ്രം , സംസ്ഥാനങ്ങള്  എന്ന നിലയിലായിരിക്കും. വടക്കുകിഴക്കന് സംസ്ഥാനങ്ങള്, സിക്കിം, ജമ്മുകാശ്മീര്, ഹിമാചല് പ്രദേശ്, ഉത്തരാഖണ്ഡ് എന്നിവിടങ്ങളില് ഫണ്ടിംഗ് ക്രമം തുടര്ന്നും കേന്ദ്രം  സംസ്ഥാനം 30% എന്ന നിലയിലായിരിക്കും. നദീജല പരിപാലന ഘടകം അതിര്ത്തി രാജ്യങ്ങളോടൊപ്പം അതിര്ത്തി പങ്കിടുന്ന പ്രദേശങ്ങളിലെ പ്രവൃത്തികള്ക്ക് വേണ്ടി പ്രത്യേകമുള്ളതായിരിക്കും. ഉഭയകക്ഷി സംവിധാനത്തിന്റെ അടിസ്ഥാനത്തില് പദ്ധതികള്/പ്രവൃത്തികള് എന്നിവയ്ക്ക് തുടര്ന്നും 100% ഫണ്ടും ഗ്രാന്റ് ഇന് എയിഡ്/കേന്ദ്ര സഹായം എന്ന നിലയില് തന്നെ നല്കും.
പ്രധാന സവിശേഷതകള്:
'' '' നദി പരിപാലന പ്രവര്ത്തനങ്ങളും അതിര്ത്തി പ്രദേശങ്ങളുമായി ബന്ധപ്പെട്ട പ്രവര്ത്തനങ്ങളും '' എന്നീ ഘടകങ്ങള് സംയോജിപ്പിച്ചുകൊണ്ടാണ് എഫ്.എം.ബി.എ.പിക്ക് രൂപം നല്കിയത്. സംസ്ഥാന ഗവണ്മെന്റുകള്ക്ക് നിര്ണ്ണായക മേഖലകളിലെ വെള്ളപ്പൊക്കത്തിന് ഘടനാപരമായതും ഘടനാപരമല്ലാത്തതുമായ സയോജിതമായ നടപടികള് സ്വീകരിച്ചുകൊണ്ട് വെള്ളപ്പൊക്കത്തില് നിന്നുള്ള സംരക്ഷണത്തിന് സഹായം നല്കുകയും വെള്ളപ്പൊക്കവുമായി ബന്ധപ്പെട്ട മേഖലകളില് കേന്ദ്ര/സംസ്ഥാന ഗവണ്മെന്റ് ഉദ്യോഗസ്ഥരുടെ കാര്യശേഷി വര്ദ്ധിപ്പിക്കുകയുമാണ് ഈ പദ്ധതിയുടെ ലക്ഷ്യം.
ഈ പദ്ധതിക്ക് കീഴിലുള്ള പ്രവൃത്തികള് വളരെ മൂല്യവത്തായ പ്രദേശങ്ങളെ മണ്ണൊലിപ്പില് നിന്നും വെള്ളപ്പൊക്കത്തില് നിന്നും സംരക്ഷിക്കുന്നതിന് സഹായിക്കുകയും അതിര്ത്തിയിലുടനീളം സമാധാനം നിലനിര്ത്തുകയും ചെയ്യും. എഫ്.എം.പിയുടെ കീഴില് നേരത്തെ അനുവദിച്ചിട്ടുള്ളതും നടന്നുകൊണ്ടിരിക്കുന്നതുമായ പദ്ധതികളുടെ പൂര്ത്തീകരണമാണ് ഈ പദ്ധതി ലക്ഷ്യമാക്കുന്നത്. അയല്രാജ്യങ്ങളുമായുള്ള പൊതു നദികളിലെ ജല-കാലാവസ്ഥ സംബന്ധമായ  നിരീക്ഷണവും വെള്ളപ്പൊക്ക പ്രവചനവും ഈ പദ്ധതി ലഭ്യമാക്കും. ഇരു രാജ്യങ്ങള്ക്കും ഗുണകരമാകുന്ന തരത്തില് നേപ്പാളിലെ സപ്തകോസി-സണ്കോസി പദ്ധതി, പാഞ്ചേശ്വര് വിവിധോദ്ദേശ പദ്ധതി എന്നിവപോലെ അയല് രാജ്യങ്ങളുമായി പൊതുവായുള്ള നദികളിലെ ജലവിഭവ പദ്ധതികള്, പര്യവേഷണം, വിശദമായ പദ്ധതിരേഖ തയ്യാറാക്കല് എന്നിവയും പരിപാടിയില് ഉള്പ്പെടുന്നു.
ND MRD- 191